《次韵邑丞高洁堂任满来辞》
宋代·陈著

与云游戏佐棠阴，古道谁云不到今。
三载二松公事处，百年乔木世臣心。
夤缘肯及通家旧，饥饿何妨闭户深。
公去那来遗爱在，老犹能听昼帘琴。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。